== Forsøg på at påvirke marginalvælgere ==
Betegnelsen marginalvælger kan have en bred anvendelse og kan bruges i mange forskellige kontekster i forskellige medier. Den mest enkle definition karakteriserer marginalvælgeren som en person, der ikke har bestemt sig for, hvilket parti vedkommende vil give sin stemme. En bredere definition betegner en marginalvælger som en vælger, der ofte skifter parti fra valg til valg eller skifter fra at stemme til ikke at stemme. Disse vælgere kan overtales og overbevises om at stemme i løbet af valgkampen, og vil derfor være i fokus for flere partiers valgkampagner gennem valgløfter af forskellig art. Derfor vil de politiske kampagner op til et valg være målrettet marginalvælgere, fordi kernevælgerne allerede har bestemt, hvad de vil stemme på, og sandsynligheden for at skaffe ekstra stemmer således er større ved at appellere til marginalvælgerne.<ref>{{Cite journal|last1=Eulau|first1=Heinz|last2=Fiorina|first2=Morris P.|date=1981|title=Retrospective Voting in American National Elections.|url=http://dx.doi.org/10.2307/2149903|journal=Political Science Quarterly|volume=96|issue=4|pages=671|doi=10.2307/2149903| jstor=2149903 |s2cid=154631055 |issn=0032-3195}}</ref>
Psykologi Politik Samfund Historie Politiske_valg Sikkerhed Mellemmenneskelige_forhold